ORTOPEDSKA BOLNIŠNICA VALDOLTRA

Jadranska c. 31, 6280 Ankaran,

zastopnik: direktor Radoslav Marčan, dr. med., spec. ortopedije

Podračun EZR: 01100-6030277312 pri UJP – Urad Koper

ID za DDV: SI30348145

matična številka: 5053765

 (v nadaljevanju: naročnik)

in

Naziv:

Naslov:

ki jo zastopa:

transakcijski račun:

ID za DDV:

matična številka:

(v nadaljevanju: izvajalec)

sklepata naslednjo:

**Pogodbo o izvedbi akreditacije po mednarodnem standardu za bolnišnice**

**I. Uvodne določbe**

**1. člen**

**(ugotovitvena določba)**

Pogodbeni stranki ugotavljata, da je naročnik po izvedenem postopku oddaje javnega naročila male vrednosti, objavljenem na Portalu št. \_\_\_\_\_\_\_\_, z dne \_\_\_\_\_\_\_\_\_ za storitev akreditacije po mednarodno priznanem standardu za bolnišnice in certificiranje sistema kakovosti ISO 9001:2015 in EN 15224, za realizacijo tega javnega naročila izbral izvajalca v skladu z dokumentacijo v zvezi z oddajo javnega naročila naročnika in na podlagi ponudbe izvajalca št. \_\_\_, z dne \_\_\_\_\_\_\_\_ , ki je priloga št. 1 te pogodbe (v nadaljevanju ponudba).

**II. Predmet pogodbe**

**2. člen**

**(predmet pogodbe)**

Predmet te pogodbe je izvedba storitve zunanje presoje sistema kakovosti in varnosti zdravstvenih obravnav (v nadaljevanju akreditacijska presoja) po mednarodno priznanem standardu za bolnišnice in certificiranje sistema kakovosti ISO 9001:2015 in EN 15224 (v nadaljevanju storitev), za obdobje treh let, ki vključuje naslednje aktivnosti:

* 1. leto: (re)akreditacijska in certifikacijska presoja,
* 2. leto: prva periodična presoja,
* 3. leto: druga periodična presoja.

**III. Obveznosti izvajalca**

**3. člen**

**(roki periodičnih presoj)**

Izvajalec se zavezuje, da bo storitve, ki so predmet te pogodbe, izvedel v naslednjih rokih:

- 1. leto: do v dveh mesecih po podpisu pogodbe in predložitvi akreditacijskih standardov in druge dokumentacije,

- 2. leto: okvirno eno leto po zaključeni akreditacijski in certifikacijski presoji,

- 3. leto: okvirno eno leto po zaključeni prvi periodični presoji.

Izvajalec mora v roku 10 dni po vsaki zaključeni periodični presoji naročniku predložiti končno poročilo o presoji.

**4. člen**

**(obveznosti izvajalca)**

Izvajalec se zavezuje, da bo:

- izvajal storitve strokovno in kakovostno s skrbnostjo dobrega strokovnjaka,

- izvajal storitve na najracionalnejši način v okviru naročnikovih strokovnih zahtev,

- izpolnjeval vse dogovorjene obveznosti v rokih in na dogovorjen način,

- pisno opozoril naročnika na okoliščine, ki bi lahko otežile oziroma onemogočile kakovostno in pravilno ter pravočasno izvedbo storitev, navedel razloge za zamudo ter predlagal alternativno rešitev oziroma ukrepe za preprečitev škode;

- ves čas izvajanja storitev spoštoval in upošteval zahteve naročnika iz dokumentacije v zvezi z oddajo javnega naročila iz 1. člena te pogodbe in ponudbe;

- zagotovil komunikacijo med izvajalcem in naročnikom v slovenskem jeziku in v primeru da presojevalec ne bo obvladal slovenskega jezika zagotovil kompetentnega prevajalca;

 - poleg zahtev mednarodnih standardov upošteval tudi nacionalno zakonodajo.

**IV. Obveznosti naročnika**

**5. člen**

**(obveznosti naročnika)**

Naročnik se obvezuje, da bo:

- izvajalcu dal na razpolago vse potrebne informacije, podatke ter dokumente, s katerimi razpolaga in so povezani z izvedbo storitev po tej pogodbi;

- izvajalcu nudil potrebno pomoč, da bo ta lahko opravil storitev v skladu z strokovnimi zahtevami po tej pogodbi;

- obveščal izvajalca o vseh morebitnih spremembah in novo nastalih situacijah, ki bi lahko vplivale na izvršitev pogodbenih storitev;

- posredoval svoje zahteve izvajalcu v roku, ki bo omogočal nemoteno izvedbo pogodbenih storitev;

- zagotovil sodelovanje svojih delavcev pri izvedbi pogodbenih storitev.

**V. Cena in plačilni pogoji**

**6. člen**

**(cena)**

Cena storitev po tej pogodbi znaša:

|  |  |  |  |
| --- | --- | --- | --- |
|  | CENA BREZ DDV | VREDNOST 22% DDV | CENA Z DDV |
| Prvo leto: (re)akreditacijska in certifikacijska presoja | EUR | EUR | EUR |
| Drugo leto: 1. periodična presoja | EUR | EUR | EUR |
| Tretje leto: 2. periodična presoja | EUR | EUR | EUR |
| SKUPNA POGODBENA VREDNOST  | EUR | EUR | EUR |

Cena vključuje tudi vse stroške, povezane z izvedbo javnega naročila (npr. posredovanje potrebne dokumentacije – zahteve standarda, posredovanje priporočljive dokumentacije, svetovanje in podpora sodelujočim bolnišnicam pri uvajanju izboljšav, stroški dela zunanjih presojevalcev, prevozni stroški, stroški nočitev, stroški prehrane in drugi stroški izvajalca) in tudi vse dejavnosti v okviru morebitne ponovne presoje zaradi ugotovljenih neskladij v okviru posamezne presoje.

Cena je fiksna za celotno pogodbeno obdobje.

**7. člen**

**(plačilni pogoji)**

Izvajalec bo za vsako posamezno zaključeno periodično presojo naročniku izstavil e-račun za v osmih dneh po opravljeni storitvi.

Vsaka zaključena periodična presoja mora biti predhodno potrjena (izvedba storitve v postavljenem roku v celoti in brez reklamacij) s strani naročnika oziroma skrbnika pogodbe.

**8. člen**

**(rok plačila)**

Naročnik bo plačal ceno za posamezno zaključeno periodično presojo v roku 60 dni od datuma prejema pravilno izstavljenega e-računa na transakcijski račun izvajalca št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

**VI. Finančno zavarovanje**

**9. člen**

**(finančno zavarovanje)**

Izvajalec je dolžan predložiti menico in menično izjavo s pooblastilom za njeno izpolnitev za dobro izvedbo pogodbenih obveznosti v višini 10 % (deset odstotkov) pogodbene cene z DDV, kot pogoj za veljavnost pogodbe, najkasneje v 8. dneh od sklenitve pogodbe, z veljavnostjo zavarovanja 30 dni po poteku veljavnosti te pogodbe.

Če naročnik v navedenem roku ne prejme veljavnega in ustreznega zavarovanja, se šteje, da pogodba ni sklenjena.

Naročnik lahko unovči znesek zavarovanja iz prvega odstavka tega člena na prvi poziv v celoti ali delno v primeru, da izvajalec ne izvede posamične periodične presoje, vključno s poročilom, v skladu s to pogodbo.

**VII. Sodelovanje s podizvajalci**

1. **člen**

**(sodelovanje s podizvajalci)**

Podpisnika pogodbe soglašata, da bo dobavitelj izpolnil predmet te pogodbe, z naslednjimi podizvajalci:

1. podizvajalec

 naziv:…………………………………………………………………………………

 polni naslov: …………………………………………………………………………

 matična številka: …………………………………………………………………….

 davčna številka: ………………………………………………………………………...

 TRR: ……………………………………………………………………………………

za dobavo blaga: ………………………………………………………………………...

predmet: …………………………………………………………………………………

količina: ………………………………………………………………………………….

vrednost blaga: ……………………………………………………………………….….

kraj dobave blaga: ……………………………………………………………………….

rok dobave blaga: ………………………………………………………………………..

2. podizvajalec (za drugega in vse ostale podizvajalce se vpišejo isti podatki kot za prvega podizvajalca)

Dobavitelj, ki izvaja javno naročilo z enim ali več podizvajalci, s podpisom te pogodbe in na podlagi s strani dobavitelja potrjenega računa podizvajalca, pooblašča naročnika,da neposredno plačuje podizvajalcu, če je podizvajalec podal zahtevo za neposredno plačilo v skladu s 94. členom ZJN-3. Dobavitelj bo svojemu računu priložil račun podizvajalca, ki ga je predhodno potrdil.

**VIII. Oprostitev odgovornosti**

**11. člen**

**(izredne okoliščine)**

Prekoračitev pogodbenih rokov opravičujejo naslednje izredne okoliščine:

- višja sila,

- ukrepi državnih organov ali organov lokalne skupnosti, ki bi zadevali izpolnitev pogodbenih obveznosti,

- ravnanje tretjih oseb, ki onemogočajo izvedbo pogodbenih obveznosti in ki niso posledica krivdnega ravnanja pogodbenih strank.

V primeru nastopa izrednih okoliščin bosta stranki pogodbe okoliščine sproti obravnavali in časovno ovrednotili ter določili ustrezen novi rok za izvedbo svojih obveznosti.

**12.člen**

**(višja sila)**

Naročnik in dobavitelj delno ali v celoti nista zavezana k izpolnitvi obveznosti iz te pogodbe, če pride do vplivov višje sile. Za višjo silo veljajo primeri, ki jih ob podpisu pogodbe ni bilo mogoče predvideti in splošno veljajo kot takšni, npr. vojna, ogenj, naravne katastrofe, železniške nesreče, ipd.

Pomanjkanje delovne sile in pomanjkanje materiala ali opreme ne velja za višjo silo.

Stranka pogodbe, ki jo prizadene višja sila, mora o tem nemudoma oziroma najkasneje v roku 24 ur od nastopa teh okoliščin, pisno obvestiti drugo pogodbeno stranko, pri čemer navede naravo višje sile, predvideno trajanje in predvidene posledice. O prenehanju okoliščin, ki pomenijo višjo silo, mora zaradi le-teh prizadeta pogodbena stranka takoj oziroma najpozneje v 24 urah od prenehanja le-teh pisno obvestiti drugo pogodbeno stranko.

**IX. Skrbniki pogodbe**

**13. člen**

**(skrbniki pogodbe)**

S strani naročnika je skrbnik pogodbe:

Lilijana Vouk Grbac, univ. dipl. inž. živil. tehnol.

elektronski naslov: Lilijana.VoukGrbac@ob-valdoltra.si

S strani izvajalca je skrbnik te pogodbe

(ime in priimek) \_\_\_\_\_\_\_\_\_\_\_\_\_\_\_

(elektronski naslov) \_\_\_\_\_\_\_\_\_\_\_\_\_\_\_\_\_\_\_\_, ki je tudi odgovoren za izvedbo storitev po tej pogodbi.

**X. Varstvo osebnih podatkov**

**14. člen**

**(varstvo osebnih podatkov)**

Pogodbeni stranki se zavezujeta, da bosta z osebnimi podatki, ki jih bosta obdelovali pri izvedbi te pogodbe, skrbno ravnali in da bosta izvajali vse predpisane ukrepe za varstvo osebnih podatkov v skladu z veljavno zakonodajo.

**XI. Revizijska sled**

**15. člen**

**(revizijska sled)**

Vsa dokumentacija, povezana z izvedbo projekta, mora biti hranjena na način, da zagotavlja revizijsko sled izvedbe storitev.

Izvajalec je vso dokumentacijo, povezano z izvedbo storitev, dolžan hraniti v skladu z veljavno zakonodajo oziroma še najmanj 10 let po izpolnitvi pogodbenih obveznosti za potrebe naknadnih preverjanj. Dokumentacija o izvedbi storitev je podlaga za spremljanje in nadzor nad izvedbo storitve.

Izvajalec se zavezuje, da bo zagotovil dostop do celotne dokumentacije v zvezi z izvedbo storitev ministrstvu, organu upravljanja, organu za potrjevanje, revizijskemu organu in drugim nadzornim organom vključenim v izvajanje, upravljanje, nadzor ali revizijo javnega razpisa ter njihovim pooblaščencem, in sicer tudi po izpolnitvi pogodbenih obveznosti oziroma po poteku pogodbe o izvedbi storitev.

Revizijska sled mora omogočati predstavitev časovnega zaporedja vseh dogodkov, povezanih z izvedbo posamezne aktivnosti izvajanja storitev, in poslovnih dogodkov, shranjenih v računovodskih in drugih evidencah. Revizijska sled je skupek vseh informacij, ki so potrebne, da se predstavi zgodovinski zapis o pomembnejših dogodkih oziroma aktivnostih povezanih s shranjenimi podatki in informacijami ter sistemi za zbiranje, obdelovanje in arhiviranje podatkov.

Informacije, ki jih revizijska sled vključuje, morajo biti takšne, da dokazujejo nespornost shranjene informacije. Njihov nastanek in hramba morata zagotavljati njihovo nespornost in uporabnost v vsem času hranjenja informacij

**XI. Protikorupcijska klavzula**

**16. člen**

**(protikorupcijska klavzula)**

V primeru, da se ugotovi, da je pri izvedbi javnega naročila, na podlagi katerega je podpisana ta pogodba ali pri izvajanju te pogodbe, kdo v imenu ali na račun pogodbene stranke, predstavniku ali posredniku naročnika ali drugega organa ali organizacije iz javnega sektorja obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem dogovorjenih obveznosti ali za drugo ravnanje ali opustitev, s katerim je naročniku, ali organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku naročnika ali organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku, je ta pogodba nična.

**XII. Končne določbe**

**17. člen**

**(uporaba predpisov)**

Za vprašanja, ki jih ta pogodba ne določa, se uporabljajo določbe Obligacijskega zakonika (OZ) in Zakona o javnem naročanju (ZJN-3), oziroma drugih predpisov, ki urejajo javna naročila v Republiki Sloveniji.

**18. člen**

**(reševanje sporov)**

Morebitne spore iz pogodbe, bosta podpisnika pogodbe najprej skušala rešiti na miren način sporazumno oziroma z mediacijo, če spora na ta način ne bi uspeli rešiti, soglašata, da je za reševanje spora pristojno sodišče v Kopru. Uporabljalo se bo pravo Republike Slovenije.

**19. člen**

**(sklenitev pogodbe)**

Pogodba je sklenjena z dnem podpisa zadnje od pogodbenih strank in začne veljati z dnem, ko izvajalec naročniku predloži zavarovanje za dobro izvedbo pogodbenih obveznosti.

**20. člen**

**(trajanje pogodbe)**

Pogodba se sklepa za čas od \_\_\_\_\_\_\_\_ do \_\_\_\_\_\_\_\_\_\_\_.

**21. člen**

**(spremembe pogodbe)**

Spremembe pogodbe so dopustne pod pogoji, ki jih določa ZJN-3. Morebitne spremembe te pogodbe so veljavne le, če so sklenjene v pisni obliki.

**22. člen**

**(odstop od pogodbe)**

Naročnik lahko odstopi od pogodbe, če izvajalec ne izpolnjuje svojih obveznosti iz pogodbe, zlasti če:

* ne izvaja pogodbenih storitev v pogodbenem roku,
* drugače grobo krši določila pogodbe.

Izvajalec lahko odstopi od pogodbe, če naročnik ne izpolnjuje svojih obveznosti iz pogodbe, zlasti če ne plača pravilno izstavljenega računa v dogovorjenem roku oziroma zamuja s plačilom več kot tri mesece.

V primerih iz prvega in drugega odstavka tega člena pogodbe lahko pogodbi zvesta pogodbena stranka odstopi od pogodbe po predhodnem pisnem opominu drugi pogodbeni stranki na izpolnjevanje njegovih obveznosti. Šteje se, da odstop učinkuje v roku 7 dni od dneva, ko druga pogodbena stranka prejme pisno odstopno izjavo.

**23. člen**

**(razvezni pogoj)**

V skladu s četrtim odstavkom 67. člena ZJN-3 se pogodba razveljavi, če je naročnik seznanjen, da je sodišče s pravnomočno odločitvijo ugotovilo kršitev obveznosti iz drugega odstavka 3. člena ZJN-3 s strani izvajalca pogodbe o izvedbi javnega naročila ali njego­vega podizvajalca ali če je naročnik seznanjen, da je pristojni državni organ pri izvajalcu pogodbe ali njegovem podizvajalcu v času izvajanja pogodbe ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomoč­nimi odločitvami izrečena globa za prekršek. Razvezni pogoj se uresniči pod pogojem, da je od seznanitve s kršitvijo in do izteka veljavnosti pogodbe še najmanj šest mesecev, v primeru nastopanja s podizvajalci pa tudi, če zaradi ugotovljene kršitve pri podizvajalcu izvajalec ustrezno ne nadomesti ali zamenja tega podizvajalca v roku 30 dni od seznanitve s kršitvijo

**24. člen**

(število izvodov)

Pogodba je sestavljena v dveh enakih izvodih, od katerih prejme vsaka pogodbena stranka po en izvod.

|  |  |
| --- | --- |
| Št.:Datum: | Št.:Datum: |

|  |  |
| --- | --- |
| NAROČNIK: Ortopedska bolnišnica Valdoltra Direktor: Radoslav Marčan, dr. med.spec. ortopedije | IZVAJALEC: |